
DIASABRA anochi pa mas o menos 
7:45 Polis y Bomberonan a ser man- 
da pariba di Excelsior Casino na 
Holiday Inn. 

Eynan tabatin un auto na candela. 
Na yegada di Bomberonan mesora 
nan a cuminsa combati e candela, cu 
tabata concentra parti dilanti. 
Tabata trata aki di un Hyundai Ac- 
cent color blau cu tabatin “For Sale” 
riba dje. Kico lo por a causa e can- 
dela no ta conoci ainda. 

Cinco aña pidi pa homber cu a viola su 
ex pareha y mama di dos di su yiunan 


DIA 22 di november awo Robert Maduro, contra kende 
fiscal a pidi un castigo di 5 aña y cual a cay manera un 
baño di awa, lo haya sa si Corte ta conden’e segun de- 
manda of no. 

Maduro tin acusacionnan serio contra dje manera me- 
nasa, maltrato y violacion. Acusacionnan cu e ta nenga 
di a comete. 

E tabatin diferente acusacion contra dje: riba 8, juni, 
2018 el a maltrata y menasa su ex pareha Liuw; al- 
gun dia despues, 13 di juni, el a viola e señora, y na di 
dos luga maltrato cu henger y expresando menasa; dia 
prome di juli, 2018, un biaha mas el a viola e muhe, se- 
gun e acusacion. Ta trata aki di mama di su dos yiunan 
mas chikito. E tin total 7 yiu, di cual e dosnan mas 
grandi tabata presente den sala hunto cu su rumannan 
pa dun’e apoyo. 

Tur cos ta pasobra e homber, y e mes ta admiti esey, di 
ta super jaloers. E tin sospecho of miedo cu su ex pare- 
ha a lague pasobra e lo tin otro hende. P’esey e mena- 
sanan a cuminsa cay, unda cu el a expresa di lo mat’e y 
mata e otro homber, si esey ta e caso. Pero e acusado ta 
nenga di a haci e menasa di morto. 

Despues di e separacion, e homber a keda persigui e 
muhe, segun e denuncia, te cu el a haya su mes obliga 
di acudi na Polis pidiendo nan papia cun’e pa e lague 
na paz. Un biaha cu el a bay Polis tabata net momento 
cu e acusado Maduro a yam’e menasando di kima e cas 
si e no tene relacion sexual cun’e. E stalking aki ta mo- 
tibo cu e muhe mester a muda temporalmente y a bolbe 
su cas te ora cu Maduro a keda deteni. 


Meymey di tratamento di e caso, emocion a cuminsa 
domina e homber y el a cuminsa yora, expresando are- 
pentimento, pa e forma con el a trata e muhe cu su 
jaloezi pero e ta keda persisti di no a haci menasa ni 
viol’e. E famianan di e acusado, tambe tabata hopi tris- 
to y tabata yora. 

E ta admiti si cu e ta rabia hopi lihe, alsa su bos y el 
a yega di pasa e muhe dos klap na su bil pero mas leu 
cu esey no. Su ex kende tabata den Corte pa medio di 
e Abogado a haci un demanda di un poco mas cu 8 mil 
florin, pa gastonan cu e mester a haci pa sobrepasa e 
situacion cu el a pasa aden y e diferencia di huur ora cu 
e mester a bay biba temporalmente otro caminda. 

E acusado mes a bisa cu e tin pensa di bay for di Aruba. 
E lo keda dos aña pa caba di paga su debenan y djey e 
lo bay. E lo cria su yiunan si y si e sali liber, e ta bay 
haci tur cos via di Voogdijraad pa evita contacto cu e 
muher. 

Fiscal ta haya cu e acusacionnan ta proba y a bisa cu 
loke e acusado a haci cu e muher ta un falta di respet 
pa e ser femenino. E pruebanan t’ey y connvincente. 
Mirando e seriedad di e delito, aunke cu nunca el a 
haya su mes envolvi cu husticia, a pidi un castigo di 
cinco aña. 

Tanto acusado como famia a spanta pa e demanda. 
Pero dia 22 di november lo haya sa kico Corte ta pensa 
di esaki. 

Hues, despues di a scucha defensa di mr. Griffith a sera 
tratamento di e caso y a bisa cu dia 22 November 2019 
lo tin sentencia 


Caso asesinato posponi te cu 14 di februari 


DIABIERNA Corte di Prome Instancia tabatin riba 
rol e caso di asesinato cu a tuma luga den luna di april, 
pero esaki a keda posponi. 

E acusacion contra Aurelio Dirksz ta cu riba 23 di april 
di e aña’ki, el a mata e mama di su yiunan, esta sra. 
Kock. E caso su tratamento sinembargo no a sigui pa 
motibo cu Abogado di e acusado a splica cu e procesver- 
baal falta informacion. Mirando e seriedad di e caso, 
nan kier pa psychiatra haci un quick-scan di e situa- 
cion mental di e acusado. 


A base di esaki lo mira si mester di un rapport mas pro- 
fundo di e profesional aki. 

Debi cu tin duda cu esaki por keda cla den un periodo 
cortico, a dicidi pa pospone tratamento di e caso te cu 
14 di februari di otro aña. 

Tabatin diferente miembro di famia di e victima pre- 
senta y tambe e representante di famia di e victima, 
kendenan kier entrega un demanda di daño material y 
inmaterial. 

V 


Ministerio Publico y 
Parlamento converti den 
payasonan di circo politico 



Pa: Victor (Toko) Winklaar 


DOS di e institutonan principal di nos sistema legal ta pasando 
den un desaroyo hamas bisto den historia politico di nos pais y 
hasta nos por bisa den esun di Reino Hulandes. 

Primeramente nos tin e instituto asina cardinal, asina importante 
p’e fundeshi di un democracia limpi y sigur, cu ta Ministerio 
Publico, cu ultimo añanan a permiti su mes di wordo manipula 
pa sirbi interesnan politico partidista, sin cu sikiera por a mira e 
instituto aki lanta para y mustra cu e no ta permiti su mes wordo 
usa como intrumento politico. 

Ya caba henter e proceso den caso di ex Minister Paul Croes 
ta conoci caminda a gasta miyones pa traha un tipo di ‘Lego- 
Case’ contra di e ex mandatario, violando na varios ocasion 
y den diferente forma su derecho como ciudadano liber di un 
pais liber y awor e mesun trayecto ta wordo sigui den caso di 
miembro di fraccion di AVP, sr. Benny Sevinger. 

Den e caso di Benny Sevinger ta realmente un misterio grandi, 
con Ministerio Publico a drenta accion riba keho entrega pa dos 
miembro Parlamento di fraccion di MEP contra di e mandatario 
aki, hasta a bay over na drenta su cas y otro casonan di otro 
nombernan cu a wordo menciona, mientras cu otro caso a wordo 
poni un banda y no a wordo atendi pa Ministerio Publico. 

Aki nos ta referi na kehonan entrega pa colmo algun colega 
Minister di un actual Minister di Gabinete Wever Croes, esta 
Minister Otmar Oduber, mas cu tres aña pasa, pero cu nunca a 
wordo atendi y investiga. 

Si e argumento ta cu e denuncianta a pidi pa seponeer a caso aki 
anto ta lanta e discusion si legalmente esaki por wordo haci sigur 
si e denunciantenan a presenta evidencia legal di culpabilidad 
di e mandatario aki. 

‘Klasse justitie’ ta un expersion serio, un expresion hopi grandi 
pa culpa Ministerio Publico di esaki, pero ta un hecho cu no 
por conclui otro si Ministerio Publico mes boluntariamente ta 
permiti su mes wordo usa di e forma aki. 

Con bin OM ta bay over bou presion politico di gobernantenan 
pa bay investiga un caso contra un ex Minister di e gabinete 
anterior, mientras cu tin acusacionnan cu a wordo entrega 
contra un Minister actual pa gobernantenan actual den e mesun 
gabinete aki contra su persona y no a mira lus di dia ainda. 
Claramente esaki ta confirma cu Ministerio Publico ta 
mustrando un debilidad sumamente peligroso y ta duna e 
impresion pa no bisa algo mas serio, cu e por wordo manipula, 
e por wordo presiona y politicamente e ta presta su mes p’e tipo 
di maniobranan aki. 


A drenta cas di e ex Minister aki y miembro di Parlamento 
actual, a confisca cantidad di material, a bay over na saca e 
Minister y famia for di su propio cas pa Oficialnan di Ministerio 
Publico haci nan investigacion, loke a pasa cu ex Minister Croes 
tambe, y ta mas cu claro cu casi sigur a pone aparatonan pa 
sigui di cerca tur loke ta wordo papia den e cas di Parlamentario 
Sevinger. 

Si esaki ta berdad ta di resa na Dios cu esaki lo no t’e caso 
“atrobe” ya cu e proceso aki ta liña recta contra derecho di tur 
ciudadano riba su privacidad, sigur ora cu ainda no tin ningun 
indicacion cu algo contra ley of un crimen mayor a wordo 
cometi. 

Pa loke ta Parlamento cu ta nos Conseho Legislativo mas halto 
cu nos conoce, esaki pa algun luna caba a wordo converti den 
un tipo di circo politico caminda e figuranan eligi pa pueblo 
pa ta su representantenan den e Conseho aki, a wordo converti 
den ‘tweederangs’ Parlamentario, cu simplemente tin cu sacudi 
nan cabes y pa loke ta mas serio ainda, no conoce nan poder y 
derecho como miembronan di Parlamento. 

E devaluacion aki a inicia caba ora cu Gabinete Wever Croes a 
hunga un wega baho cu e tres fraccionnan cu ta sostene Gobierno, 
dunando sosten pa un ‘amienda’ pa pone CFT buitenspel den 
henter e proceso di supervision di finansa publico, pa despues 
dicidi di pone e ley aki un banda ya cu e ta liña recta contra e 
decision di Parlamento cu t’e organo cu ta hefe di Gobierno. 

Diabierna ultimon Parlamento a alcansa otro nivel destructivo y 
ridiculo ora cu a tene un reunion caminda a dicidi di e miembro 
di fraccion di AVP, Benny Sevinger no por biaha pa Panama pa 
asisti na un reunion di Parlatino ya cu e ta formando parti di e 
investigacion avestruz. 

Pues aki e organo legislativo mas halto di nos pais a mustra con 
cla con e miembronan cu a sostene e argumento aki, simplemente 
no tin nocion di kico ta nan trabou y no tin un benul di loke nan 
ta haciendo. 

Den ningun sistema legal y democratico bo por condena un 
ciudadano liber cu ainda no tin no tin ningun indicacion cu e ta 
culpabel di algo malo y preveni e ciudadano aki di su derecho 
pa colmo como miembro legal di e Conseho Legislativo aki. 

Esaki ta otro caso cu lo lanta hopi pregunta aya na Den Haag ya 
cu no ta forma di ridiculisa e proceso legal di nos pais y t’e tipo 
di cosnan aki ta pone cu den Tweede Kamer tin un miembro 
cu a lanta bisa cu ta mihor pa Hulanda tuma over e sistema 
hudicial di nos isla. 

Tanto ridicules, tanto payasada, tanto inhusticia ta birando di 
mas!!!! 

Status di Fiber Pa Bo Cas: 

E siman aki Gobierno mester tuma decision 
pa honra e peticionnan di Digicel 

Si no tuma decision prome cu 7 di november lo tin dwangsom pa dia y daño y 

perhuicio den miyones 



DEN e ultimo dianan aki diferente hende ta acerca mi riba caya 
cu e pregunta si Digicel a keda cla cu e permiso pa Fiber Pa Bo 
Cas? Un otro pregunta ta: Ki beneficio esaki lo tin pa nos? E 
prome contesta ta cortico. No, ainda no. Riba e di dos pregunta 
mi por elabora”, asina mr. Lincoln “Dello” Gomez, presidente 
di Digicel Aruba a duna di conoce den un mensahe di video 
dirigi na comunidad. 

E ta sigui bisando: Awendia nos no por imagina nos bida, ni 
personal ni profesional, sin di ta conecta cu otro y cu mundo. E 
telefon pega na e muraya di cushina na cas ya no t’ey mas. Awe 
nos ta E-mail, SMS, Whatsapp, Telegram, Messenger y mucho 
mas pa comunica cu otro. Tur esaki tawata parti di e evolucion 
y desaroyo cu mundo a pasa y ta pasando aden. Esaki pa nos 
di un parti a wordo stimula y a bira accesibel desde momento 
cu na 2003 Digicel a bira parti di e comunidad di Aruba y a 
cuminsa ofrece un altemativa pa comunicacion mobil. 

Ora esaki a pasa, henter Aruba a nota con e nivel di producto, 
servicio, variedad y eficiencia a subi y di otro banda prijsnan 
a baha. Nos tur a sinti e beneficionan! E impacto economico 
tambe tabata y ta visibel te cu dia di awe. 

Nos trabou awendia mas y mas ta den e “Cloud” y menos 
riba papel. Esaki por cierto ta yuda nos medio ambiente. E 
dependencia riba Intemet of “Cloud” aki ta visibel ora tin un 
interupcion di coriente of Intemet. Sistemanan ta cay y trabou 
ta dal para di biaha. Duana ta un bon ehempel cu ta funciona 
full online. Sin coriente of Intemet, carga no por wordo saca di 
waf. Sin e carga aki e mayorista, e supermercado, e restaurant 
ni e hotel por haya producto. 


Consecuentemente esakinan ta trece stagnacion di inmediato 
pa nos economia. P’esey ta importante pa tanto sector publico 
como tambe sector priva, nos scolnan, pa tin un infrastructura 
adecua di comunicacion di cual ta uza mas cu un operador, mas 
cu un sistema di back-up pa por mantene e sistema funcionando 
den un forma optimal of minimalisa e riesgo di cualkier “down 
time”. Esaki ta conta specialmente pa nos sectornan critico 
manera nos sistema bancario, aeropuerto, waf, departamento 
di impuesto y tur otro departamento publico cu tey pa sirbi 
comunidad. E infrastructura ta algo indispensabel pa cualkier 
iniciativa di e-government y pa duna e sector priva espacio pa 
sigui desaroya. 

Aruba mester por ofrece servicio di Fiber Pa Bo Cas na 
comunidad. Dicon? 

Pasobra esey lo brinda conectividad y capacidad cu velocidadnan 
di mas cu 100 biaha compara cu e sistema tradicional basa riba 
waya di koper of mobil. Ta demostra mundialmente cu Fiber 
pa bo Cas tin un impacto positivo directo ariba e crecemento 
economico. “E futuro di Aruba ta fiber bou di tera”, segun Dello 
Gomez. 

Cifranan ta mustra cu un crecemento di den acceso na 
conectividad di Fiber Pa Bo Cas ta hiba na un crecemento directo 
den GDP di un pais. Si na Aruba nos logra mita di esaki pa aña 
mes nos ta papia di un impulse signifcante pa nos economia. 

E crecemento aki lo no bay a costo di fondonan publico of 
tin un impacto riba e presupuesto di nos pais. Esaki pasobra e 
Fiber Pa Bo Cas ta un inversion priva. Parti di beneficio aki ta 
inclui trabounan cu Fiber Pa Bo Cas ta trece cu ne cu por crea 
oportunidad pa graduadonan di EPI Ciencia & Technologia, 
Economia, Scol Pa Ofishi, MAVO, HAVO, VWO, Facultad 
Economico Financiero di Universidad di Aruba sin conta e 
hands-on-the-job-training cu otro contratistanan of dunadonan 
di servicio lo sa di duna. 

“Nos Arubiano semper tin miras pa futuro, nos ta mira mas 
dilanti y ta p’esey nos lo sa di adapta Fiber Pa Bo Cas pa haci nos 
pais Future Proof. Nos mester ta cla pa implementa tecnologia 
nobo of nos lo stagna nos desaroyo y esun di nos yiunan. Lo 
no por implementa desaroyo manera 5G y centronan di data 
(“Data-Centers”) si nos como pais no tin e infrastructura adecua. 
Tampoco e consumidor no lo hanja mas calidad y servicio pa su 
placa”, di acuerdo cu e presidente di Digicel Aruba. 

Na momento cu Digicel haya e permisonan necesario, Digicel 
lo duna di su parti y hunto mira Aruba tuma un paso importante 
pa futuro y cu lo cuminsa prepara pa haci Aruba “future proof’, 
asina Dello Gomez a finalisa su mensahe. 

llegalncm gara riba lama yegando Aruba 



DIADOMINGO marduga personal di Kustwacht a capta 
señalnan poco straño riba lama y sigur no tabata señal di 
ayudo. A resulta cu tabata trata di intento pa Venezolano- 
nan drenta Aruba di forma ilegal. 

Ora cu e boto riba lama tabata trata di haci contacto cu es- 
nan na Aruba cu mester recoge e grupo yegando for di Ven- 
ezuela. Asina cu a mira cu ta trata di haci contacto, personal 
di Kustwacht a bay direccion di e boto sospechoso cu tabata 
direccion pa Aruba, banda pazuid. E direccion cu e tabata 
bayendo no tabata un waf legal. Kier a bay den direccion 
di un area conoci cu ta baha hende cu ta drenta den forma 
clandestino. 

Ora e Metal Shark a yega cerca di e boto di sorpresa, a topa 
7 persona abordo, tur Venezolano. Cu e siguridad necesario 
a paralisa tur hende abordo di e boto tipo peñero color blauw 
cu un motor di 75 Horsepower. Despues cu tur cos tabata 
bou di control a trece e boto aden y asina cuminsa e proceso 
di investigacion. 

E capitan a keda deteni y polis tambe avisa. E boto ta con- 
fisca pendiente investigacion. Trabounan ta sigui den forma 
intensivo unda Kustwacht ta traha hunto cu Polis y Douane 
pa garantisa cu nos fronteranan ta protegi. Ultimo tempo 
tin mas intento di pazuid pa yega Aruba pero danki na e bon 
trabou di Kustwacht ta impedi tur e intentonan ilegal aki. 

SIMAN PASA laboratorio di hospital, esta 
LabHOH tabatin un conferencia di prensa 
pa presenta e desaroyonan nobo pa cu De- 
partamento di Pathologia. E modernisacion 
mester percura pa un mehoracion di calidad 
y haci e servicio mas eficiente. Nan ta traha 
pa wordo acredita y asina recupera su cred- 
ibilidad. Pero loke ta persigi nan t’e caso di 
fraude pa cual no tin claridad ainda. Loke si 
sa ta cu tur e testnan, e.o. pap-testnan haci, 
mester wordo haci di nobo. 

E modernisacio di division di Pathologia ta 
den full swing, asina e team-leader di dicho 
division, Cyrielle Lacle a duna di conoce. E 
aparatonan nobo y e sistema mas moderno a 
keda introduce y e digitalisacion ta tuman- 
do lugar. E pacientenan tambe lo tuma nota 
di esaki, pasobra awor nan resultadonan lo 
keda cla mas liher y entrega. Asina a corta 
den e tempo di espera. 

Pa traha riba e certificacion di Conseho di 
Acreditacion Hulandes. Relaciona cu esaki, 
Hospital a contrata dr. Dennis Rupa, un pa- 
tologo Hulandes, kende tambe mester yuda 
den conduci LabHOH n’e acreditacion cu su 
consehonan. 



SO MESTER D/ WASTE BUCKET RESIDENCIAL 
OF CO MERCIAL? 



LabHOH moderisa, pero 
ainda ta sinti consecuencia 
di e fraude cometi 


PAP-Test 

E fraude na Laboratorio a keda descubri y den su mayoria a ser 
haci cu e PAP-Testnan, cu Departamento di Patologia mester a 
ehecuta. E testnan aki ta ser haci na Aruba mes, pero ta wordo 
manda afo (Corsou y Hulanda) pa determina su e dama tin cel- 
nan di cancer na su baarmoeder. 

E investigacion forensico haci den e caso di fraude a pone cu ma- 
sha test a surgi. Den hopi caso a resulta cu no tin claridad. Ta 
masha hende muher ta wardando asina riba nan respectivo re- 
sultadoy tin caso unda otro pacientenan cu a haya resultado cu 
no ta coresponde cu nan mesun test. 

Director di Dr. Horacio E. Oduber Hospital, Ezzard Cilie, kende 
tambe tabata n’e conferencia di prensa siman pasa a confirma cu 
berdad tin 2385 PAP-Test sin a keda investiga. Y tin tur indica- 
cion cu mester haci tur e testnan aki di nobo. Tur esaki por tuma 
4 luna pa haya resultado nobo. Pero kende ta responsabel p’e mal 
trabao aki, of p’e fraude cometi> 

FORENSICO 

Te awor tin un resultado pre-eliminar, unda Ezzard Cilie a recibi 
esaki den un raport di 250 pagin, Pero cu e raport final lo keda 
cla den 2 siman di tempo. For di e raport final aki, HOH lo mester 
por determina, kende(nan) ta responsabel p’e daño causa di como 
400 mil euro. 

Tambe Ezzard Cilie a admiti cu HOH tin 7 abogado y e dos perso- 
nanan suspendi tin nan respectivo abogado, pa bringa e caso aki 
huridicamente den Corte proximamente. 


ACREDITACION 

Ultimo tempo tin diferente laboratorio Arubano cu a dicidi di 
pone mas atencion na acreditacion di nan respectivo laboratorio. 
Dentro di poco IMSAN lo cuminsa tambe cu su propio laboratorio, 
pa cual nan tambe ta buscando nan acreditaion. 

Lo mester bay na revisa keda acreditacion ya recibi, pa deter- 
mina si nan ta cumpli cu standardnan mundial. 

Pesey mes LabHOH awor, cu tin diferente division kier haya 
acreditacion di e prestigioso Conseho di Acreditacion Hulandes. 
Te awor e unico laboratorio cu tin e acreditacion Hulandes aki, ta 
Laboratorio di Servicio. 

Bomberonan rabia pa forma con a scoge esnan pa sigui curso 


DEN forma sorpresivo 
diadomingo mainta 
Bomberonan a bay 
den accion pa mustra 
nan malcontento cu un 
decision tuma door di 
Minister di Husticia Andin 
Bikker pa dos persona cu 
ta bay sigui un opleiding 
den exterior. 

Unabes cu e decision aki 
a bira conoci, e Bombero 
a tuma contacto cu nan 
sindicato SINBA cu a dicidi 
cu ta bay den un accion 
di un ora pa mustra nan 
malcontento y exigi e 
mandatario splicacion. 

E preocupacion of mal 
contentodie Bomberonan 
aparentemente ta debi na 
e hecho cu niun momento 
nan tabata na altura di 
e posibilidad habri pa 
sigui un opleiding. Tin 
un procedura cu mester 
sigui ora cu ta habri e 
posibilidad pa sigui curso. 
Sinembargo den e caso aki 
ta parce cu e hendenan cu 
ta bay e curso, cu ta dos 
officier, a wordo scogi 
directamente. Algo cu e 
Bomberonan no tabata di 
acuerdo cun'e. 

Un mey ora cu e 
Bomberonan tabata 
den accion, e Minister 
a yega pa sinta na mesa 
cu e sindicato. Nan a 
drenta paden cu tur e 
Bomberonanyesindicato, 
den un encuentro cu a 
dura largo toch. 

A dicidi cu e mandatario 
ta bay busca informacion, 
combersa cu gerencia di 
Brandweer y lo sinta bek 
na mesa cu sindicato. 

E accion no a afecta e 
operacion di Brandweer. 



ANUNCIO 




Fee Increase 


ln an effort to promote fee transparency, we have published an updated Fee Schedule for the 
convenience of our customers. 

There will be an increase in some banking fees as of December 1,2019, when transaction is conducted 
manually at one of our Tellers or Receptionists. Our Self Service payment options will remain free of 
charge, available using our Aruba Bank Online, Aruba Bank App, Customer Service Kiosk and Smart 
Deposit Machine. 

Visit our website for the updated Fee Schedule: www.arubabank.com/aruba-bank-fees-201 9 
For additional information or questions, please call our Contact Center at (+297) 527-7777. 


Truly yours, 

Aruba Bank N.V. 


Aumento di Tarifa 


Den nos esfuerzo pa promove transparencia, Aruba Bank ta publica un “Fee Schedule” nobo, pa 
conveniencia di nos clientenan. 

Desde 1 di December2019, nos lo introduci algun aumento di tarifa, na momento cu e cliente scohe pa 
haci un transaccion manual na un di nos caheronan of recepcionista. Alabes, nos lo sigui ofrece e 
opcion pa haci pagonan sin costo adicional, ora di usa un di nos metodonan “Self Service”: Aruba Bank 
Online, Aruba Bank App, Customer Service Kiosk y Smart Deposit Machine. 

Bishita nos website pa un bista completo: www.arubabank.com/aruba-bank-fees-2019 
Pa mas informacion of pregunta, por yama nos Contact Center na (+297) 527-7777. 


Atentamente, 

Aruba Bank N.V. 


Arubaban 

Explosion di gas a laga un persona herida 









DIASABRA ultimo tabatin un incidente di explosion di 
gas na Palm Beach cu a laga un persona di edad herida. 
Casi ll’or di mainta a drenta melding di un explosion 
cu a laga un persona herida, na un cas na Palm Beach. 
Mirando e forma cu e melding a drenta, tanto Polis como 
Brandweer a bay hopi rapido pa e sitio. Na yegada a 
constata cu no tabatin candela, pero si a topa cu doño 
di e cas, un señora grandi caba sinta pafo. Ademas di e 
susto, e señora tabata keha di dolor na diferente parti 
di su curpa y paramediconan a cuminsa atende. 

Bomberonan a cuminsa pa verifica si e boter di gas ta 
cera y despues a bay paden pa mira unda e accidente 
a tuma luga. E señora a splica nan cu el a bay cende e 
stoof ora cu e explosion a tuma luga. Door di forsa di e 
explosion, e stoof a pusha bin dilanti dal den e señora. 
Pero lesion di kemadura mes e señora no a ricibi. 

Bomberonan a constata cu unda e explosion a tuma 
luga, esaki a crea un buraco grandi den e muraya, 
mientras cu e cushina a keda total loss. E señora taba- 
tin hopi suerte, ya cu su lesionnan por tabata hopi mas 
grave mirando e intensidad di e explosion y e daño ma- 
terial cu el a causa. Ambulance a transporta e herido 
pa hospital. 

Sin a ser condena ainda 


Un Comision 
Central no kier pa 
Benny Sevinger 
bay reunionnan 
di Parlatino 


DIABIERNA merdia, Parlamento tabatin un re- 
union di Comision Central cu e punto pa discuti e 
baymendo di reunion di Benny Sevinger pa atende 
un reunion di Parlatino. 

Tabata Benny Sevinger, hunto cu Arthur Dow- 
ers tabata den noticiero di Den Noticia na 
Galactica FM, unda ambos a ser entrevista pa Toko 
Winklaar y Simon Arends, condictornan di dicho 
noticiero. 



Tanto Benny Sevinger como Arthur Dowers a mus- 
tra cu Parlamento ta fout bezig, pasobra siendo un 
representante di pueblo, hamas nan por priv’e di 
atende un reunion. No tin un ley cu por prohibi un 
Parlamentario di atende un reunion. 

Fraccion di MEP y POR mester compronde cu nan 
no tey pa mas cu 2 aña mas, y cu despues di prox- 
imo eleccion, lo conoce cambio y hopi di esnan cu 
vota awe, lo no ta bek den Parlamento. 

Te awe Benny Sevinger ta un sospechoso, siendo 
den fraccion di MEP no tin solamente algun sos- 
pechoso di viola un of mas ley, pero hasta tin e lider 
di fraccion, kende tin un condena di Huez. Y awe 
nan kier pasa di ta “santo”. 

E prohibicion di Benny Sevinger pa biaha, no tin 
ley pa Parlamento por para riba dje. E hecho aki 
no a caba aki, y lo sigui bringa e prohibicion aki, 
no pa kier biaha, pero pa haci algo di principio. Lo 
informa Gobernador di e violacion di ley aki. 
Manera Benny Sevinger a duna di conoce, Endy 
Croes kier biaha, pero poco biaha e ta atende e re- 
unionnan mes. 



q pay.aw 

The easy way to pay 


Shop, Order, Buy, Transfer, 
and pay using your mobile phone! 


Visit www.pay.aw for 

Chauffeur di Hit & Run deteni na su cas 




DIASABRA den oranan di merdia a sosode un caso 
di hit and run na e crusada panort di e Panaderia 
Huchada. 

Un cabayero di edad den un Daewoo bayendo direc- 
cion nort a wordo sorprendi pa un Kia Serato color 
licht blauw cu a sali su dilanti rancando bumper di 
su auto. 

Un chauffeur cu lo a mira kico a pasa mesora a sigui 
e Kia y tawata avisa polis di e situacion. 

E chauffeur cu e hit and run a tuma caminda bay- 
endo zuid, y a yega su cas na Macuarima y parkeer e 
Kia den cura manera nada un pasa. 

Agentenan mesora a bay e adres cu e testigo a duna 
nan. Eynan despues di algun investigacion a bay 
over na detene e chauffeur cu a comete e hit and run. 


Dama haya na soño riba caya 

DIASABRA den oranan di marduga algun persona 
pasando den Oldenbarneveldstraat a nota un dama 
drumi ariba acera. Mas cu claro mesora a avisa polis. 
Tawata diasabra pa mas o menos 1:00 a.m cu polis a 
wordo notifica di un dama ariba acera. Algun persona 
pasando eybanda a trata na wak kico pasa e señora, cu 
tawata drumi ariba su banda y su tas uza pa cusinchi. 
Nan a purba lant’e pero nada. Pero, manera polisnan a 
yega of e lo a scucha zonido di e auto el a lanta mesora. 
Agentenan a papia cun’e pero mirando cu e ta bou influ- 
encia nan no por a saca afo unda e ta biba. 

Pa e motibo aki a pidi Transportwagen pa hiba e dama 
warda y ora e bin bij elo por bay su cas. Ariba caya e no 
ta sigur. Segun nos a compronde no ta prome biaha cu 
polis a topa e dama aki asina aki, indicando cu elo por tin 
problema cu alcohol. 

Accidente a laga algun cas na Sta Cruz sin coriente 




DIADOMINGO algo pasa di 2’or di marduga, 
un dama tras di stuur di un Chevrolet Aveo, 
bayendo direccion di e rotonde Santa Cruz, un 
poco pabou di e rotonde a perde control y a dal 
contra un palo di luz. E impacto tabata fuerte 
cu esaki a pone e wayanan di coriente spart 
candela, mesora a avisa polis. 

Na yegada en berdad polisnan a topa cu e dama 
chauffeur, e dama tabata mustra poco bou in- 
fluencia, mesora nan a lague supla y e dama 
chauffeur a supla un tiki di mas, pero mirando 
e daño material na e auto y na e palo di luz , 
e polisnan a dicidi di pidi pa presencia di am- 
bulance, pa haci un chekeo medico cu e dama 
chauffeur. 

Despues cu e paramediconan a controla e dama, 
polis a hiba e dama pa warda di polis. 

Polis a pidi pa presencia di ELMAR na e si- 
tio, pa atende cu e wayanan cu a cay y tabata 
spart candela, esaki a causa cu algun cas den e 
bisindario a keda sin coriente. 


LOCALIDAD NOBO 



Dialuna - Diabierna 
8:00 AM - 5:00 PM 

Q Dr.HoracioE.oduber dr. J.E.M. Arends # 9 

HOSPITAL tel.: 527-4370 

Homber agresivo a hinca cacho den Panamastraat 



DIADOMIN GO pasa di mey anochi 
polis a bay un adres den Panamastraat, 
unda un homber lo a abusa di un cacho 
door di hink’e un of mas biaha cu cuchiu. 
Esaki tawata informacion cu polis a ricibi 
y mesora a bay e adres. 

Na yegada polisnan a haya sanger ariba 
acera y mas area. 

Ey nan a bin topa cu e homber cu mirada 
straño y agresivo. Segun nos a compronde 
elo kier a ataca agentenan cu e cuchiu. 
Aki ta unda a pidi mesora pa refuerso. 

A logra domina e homber aki na yegada di 
mas polis y pone den boei. Na e momento 
ey no por a bisa ariba ki sorto di substan- 
cia elo tawata ta. E1 a wordo transporta 
pa warda di polis pa crueldad cu animal. 


Accidente cu hopi daño material den Caya Jose Geerman 


DIADOMINGO mainta pa mas o menos 
10’or un accidente basta serio ta sosode altura 
di Johnsons Supermarket. 

Un auto sabendo di e caya pariba di e super- 
market no a calcula velocidad di e auto binien- 
do pariba. 

Polis y ambulance a cuminsa bay e direccion, 
unda cu un Nissan Sentra a dal contra un Toy- 
ota Yaris cu a sali for di pariba di e supermar- 
ket. 

Mester remarca cu e Sentra tawata coriendo 
cu velocidad hopi halto ora el a dal’e Yaris. 
Asina mes chauffeur di e Sentra a lastra un 
brake tratando di evita un dalmento, pero sin 
resultado. 

E Sentra a dal contra e Yaris den banda, pero 
debi cu e Yaris ta RHD niun hende a resulta 
herida, pero chauffeur di e Sentra si a resulta 
herida y mester a haya tratamento medico. 
Paramediconan a atende cun’e na e sitio. 
Takelwagen a presenta y mester a move ambos 
auto cu a keda hopi destrui. 

Brommer horta na San Nicolas haya na un 
adres na Madiki, un persona a keda deteni 



DIADOMINGO merdia Polis a bay un adres 
na Madiki pa un cuestion di brommer horta. 
N’e adres aki ta biba un persona cu ta spuit 
brommer, bais y auto. 

E brommer aki lo a wordo horta algun dia 
atras na San Nicolas. Polis mientrastanto a 
pidi un pick up pa por bay cu e brommer. 

Ladron mes di e brommer no a wordo deteni 
ainda, pero si a bay over na detene e persona 
cu lo mester a spuit e brommer otro color. 
Segun nos a compronde n’e sitio, un persona 
lo a contact e persona cu ta spuit via Facebook 
pa supla e brommer otro color. 

E1 a dune e prijs y asina e deal a bay on. Parce 
cu e persona cu ta spuit brommer no tabata sa 
cu e brommer ey tabata horta. 

Ora e persona cu ta spuit brommer a bay trata 
na contact e persona aki bek via su Facebook 
account e lo a wordo geblock, esaki ta version 
di e persona cu a wordo deteni pa Polis. 



(Jt-Hi'Alfc H-ASK Ahi. ha 


ARE YOU 0 Lf R NEXT TOP TALENT? 

WE ARE LOOKING FOR A 
DYNAM1C AND ENTHUSIASTIC 
SENIOR EXAMINER WITH A 
BACKGROUNDIN IT-AUDIT 







FCCA 

i: (iendadi viviemla 


Aplicacion pa subsidio pa huur 2020 

FCCA kier a recorda bo, pa bin aplica pa subsidio pa huur pa aña 2020 

FCCA Eagle 

Belgiestraat 2 

4 November 2019 te cu 29 November 2019 
8:00 AM pa 11:30 AM y 1:00 PM pa 3:30 PM 

FCCA San Nicolaas 

B.v.d. Veen Zeppenfeldstraat 63 
16 Oktober 2019 te cu 3 December 2019 
8:00 AM pa 11:30 AM yl:00PM pa 3:00 PM 

FCCASabana Blanco 

Sabana Blanco 66 

16 Oktober 2019 te cu 27 November 2019 
8:00 AM pa 11:30 AM y 1:00 PM pa 3:30 PM 

Pa mas informacion tuma contacto cu e departamento di Incasso na 522-3222 


o ® o o 

Sabana Blanco 66 522-FCCA www.fcca.com info@fcca.com 

Been v/d Zeppenfeldstraat 63 
Belgiéstraat 2 

Prome Minister Evelyn Wever-Croes: 

"Nos compromiso ta desaroya San Nicolas pa San Nicolas" 




“PA prome biaha den historia di Aruba Conseho di 
Minister a reuni na San Nicolas. Riba agenda tabata 
tin temanan cu ta relata na bienestar y progreso di San 
Nicolas” segun Prome Minister Evelyn Wever-Croes. 

E reunion a tuma luga hunto cu San Nicolas Business 
Association y algun empresarionan a wordo invita pa 
haci un presentacion y pa asina Gobierno haya un 
miho bista di e proyectonan cu pronto lo keda realisa 
Pariba di Brug, y pa scucha con Gobierno por yuda pa 
e proyectonan ta exitoso. 

E reunion tabata hopi positivo. 

Esaki tabata e prome di e reunionnan di Conseho di 
Minister na San Nicolas, y mas lo sigui. 

Despues di e reunion Ministernan a bishita e oficina 
renoba di ATA na San Nicolas cu ta atrayendo hopi 
turista, e oficina hopi moderno di SETAR y Postkan- 
toor. 





Gobierno di Aruba a tene tambe un conferencia di pren- 
sa na San Nicolas pa duna un relato di e prome reunion 
di Conseho di Minister na San Nicolas, y pa enfoca riba 
proyectonan pa San Nicolas, entre otro remodelacion di 
caya principal di San Nicolas, hotel San Nicolas, Fast 
Ferry, San Nicolas Ports Authority, proyecto Baby 
Beach, Tourism Oriented Police na San Nicolas, reno- 
bacion di Warda di Polis, Helipad pa helicopter baha 
na San Nicolas, y mas importante: mas atencion pa de- 
saroyo di San Nicolas pa San Nicolas. 

Mes momento a efectua e ‘ground breaking’ di e reno- 
bacion di caya principal cu lo embeyece e centro com- 
ercial di San Nicolas. Esaki lo haci mas atractivo pa 
empresanan establece den caya principal. 

Presidente di SNBA a expresa su gratitud na Gobierno 
y na inversionistanan cu no a perde speransa den San 
Nicolas y a remarca cu e pasonan historico aki ta laga e 
tempo di promesa atras y ta mira awor un Gobierno cu 
ta cumpli y ta demostra su compromiso cu accion. 

UBERTADTA... 

Fundacion Muchila Creativo den 
cooperacion cu Cede Aruba y Music 
Generations ta invita bo cordialmente pa 
participa na e programa LIBERTAD TA. 

E ta cuminsa na Aruba den bisindario di San Nicolas na unda casi tur e encuentronan 
ta tuma luga den Centro di Bario Brazil. (Tambe tin un cooperacion cu KIA na unda 
e hobennan lo pone nan pensamento riba papel durante un tayer di rap) 

Hobennan y adultonan cu ta desea di participa por atende un di e tayeman aki na 
Centro di Bario Brazil. Adhunto ta manda e schedule di encuentronan y por tuma 
contacto cu CEDE Amba na 5827666 of fundacion Muchila Creativo 5924343. 

PROGRAMA 

LUGA: CENTRO DI BARIO BRAZIL: 

03 nov. libertad ta intercambia storianan (14.30 - 17.30 or) 

10 nov. libertad ta famianan ta intercambia storianan (14.30 - 17.30 or) 

17 nov. tayernan di rap, (13.00 or) percussion, (15.00 or) “storytelling” ( 17.00 or) 
24 nov. Intercambia storianan cu publico durante ART FAIR SAN NICOLAS 
30 nov. LIBERTAD TA..GRAN FINALE (19.30 - 21.00 ) 

NOS TA WARDABO! Bo expresion tambe ta conta! 


E programa piloto di 2019 ta bay tocante kico Libertad 
ta significa pa bo. E por trata e di dos guera mundial 
na Aruba, e refineria di Amba of storianan mas prome 
den historia te den actualidad. Hoben y personanan 
grandi ta dialoga cu otro na Centro di Bario Brazil. 
E dialogonan ta wordo modera pa Paula Engelen y 
documenta pa docentenan y studiantenan di IPA. 

LIBERTAD TA.ta un proyecto cu ta trata riba e 

nificacion di e palabra LIBERTAD pa tanto hobennan 
y nos grandinan. Aki ta e deseo pa saca afo kico e 
pensamento ta riba e sentimento di “sinti bo liber”, 
un pregunta cu lo wordo haci na nos Ambianonan den 
tur edad y tambe stranheronan cu recientemente a bin 
busca un miho biba riba nos isla. E proyecto aki ta den 
conexion cu e celebracion di 75 aña di e liberacion 
den Reino. Lo documenta henter e proceso pa asina 
conoce e sentimento y pensamento di e expresion di e 
palabra LIBERTAD. 

E parti bunita ta, cu lo conoce storia y historia di 
nos Amba di antes, durante y despues di e dos guera 
mundial. Pero tambe lo conoce y documenta e 
sentimento di esnan cu ta desea di ta liber pero no por, 
esnan cu a laga tur cos atras pa sinti nan mas liber. E 
sentimento con nos grandinan a experenci’e despues 
di 2ndo guera mundial e speransa y perspectivanan 
cu nos hobennan por tin pa futuro y tur den e mesun 
pensamento cu e stranheronan cu recientemente a 
yega nos isla. Durante luna di november lo tin riba 
diadomingonan momento unda gmponan por bini 
hunto y asina trece nan pensamento y expresion pa e 
proyecto aki LIBERTAD TA. 

E Intercambio aki ta entre islanan Aruba, Curaçao y 
Amsterdam cu ta wordo teni e aña aki y den 2020. E 
participantenan lo traduci y pone nan historianan den 
tayeman di nan gusto sea ta den canto, rap, declamacion 
of den storia. Lo tin despues un presentacion di e 
tayeman aki unda lo mira e obranan final. 


PCMB 

CARIBBEAN MERCANTILE BANK 


MUDAMENTO PA 
SMART BRANCH NOBO 


Nos sucursal di Wayaca Fallsta muda pa un localidad nobo: 

AIRPORT BUSINESS CENTER ARUBA 

(Situa den e hotel nobo na Airport) 


E sucursal nobo aki lo ta un SmartBranch 
cu servicio completo y asistencia digital 


Operacion di e branch nobo aki lo cuminsa: 

DIALUNA4 Dl NOVEMBER, 2019 




Bo Banco Amigo 

Huramentacion di 20 miembro di ARUMIL 


DIARANSON ultimo tabatin un cermenonia di huramentacion 
naMarinierskazeme Savaneta(Amba). E comandante di kazeme, 
teniente coronel di marina, Art van Beekhuizen, pa prome biaha 
den su funcion como comandante di marinierskazeme Savaneta 
a huramenta e binti miembronan di ARUMIL. 

Despues cu e militaman a conclui exitosamente nan estudio 
basico y avansa y a cumpli cu e exigencianan cu ta wordo pidi 
na un Ammiler, a haci nan promesa of huramenta. Den presencia 
di gobemador di Amba Alfonso Boekhoudt. 

En conexion cu un biahe di trabou na Hulanda, comandante 
di forsa naval pa area di Caribe, brigadegeneraal di Marina 
Real Peter Jan de Vin, no por tabata presente na e ceremonia. 


For di Corsow tabata presente e comandante di Marinekazeme 
Suñisant, majoor di marina, Christ van Dinteren, unda durante 
diesun luna e miembronan di ARUMIL a haya nan entrenamento. 
E binti militaman a efectua nan promesa dilanti di nan colega, 
famia y amigonan. 

Un militar ta para pa lealtad, unidad, honor y e lasonan cu 
Defensa tin cu Cas Real. E huramento of promesa tradicional, ta 
consisti di tres elemento: lealtad na e Rey, obiencia na e leynan 
y sumision na e disciplina militar. 

Door di haci e huramento of promesa, e militar ta indica cu e 
ta dispuesto na duna lo mihor di dj’e y pone interes di e gmpo 
riba su propio interesnan, cu cual e integridad y dedicacion ta 
inextricalmente uni. 


E siguiente personanan cu a huramenta ta: 


KPLMARNAR Figaroa, J.D.I. 
KPLMARNAR Hill, G. 
KPLMARNAR Kerpens, C.E. 
MARN 1 AR Angela, J.H. 

MARN 1 AR Robert, A.I. 

MARN 1 AR Thomas, R.J. 

MARN 1 AR Tromp, P.B. 

MARN 2 AR Abreu, F. 

MARN 2 AR Bethencourt, A.J. 
MARN 2 AR Croes, K.M. 

MARN 2 AR Everon, E.E. 

MARN 2 AR Everon, N.T. 

MARN 2 AR Henriquez, J.M.K.E. 
MARN 2 AR Kelly, G.G.H. 

MARN 2 AR De Kort, M.R. 
MARN 2 AR Lopez, A.A. 

MARN 2 AR Martinez Ojeda, L.M. 
MARN 2 AR Ramirez Fomez, J.J. 
MARN 2 AR Thijsen, R.M. 

MARN 2 AR Tromp, S.J.I. 



Votacion pa nomber di planeta WASP39-b a cuminsa 


DESPUES cu un grapo di hurado 
tawatin e dificil tarea pa pasa door di 
e nombeman ricibi, nos hurado a logra 
saca 11 nomber cu ta cumpli cu tur e 
reglanan di Intemational Astronomical 
Union (IAU). Por vota pa e nombeman 
te cu 12 di November 2019. Araba a 
haya e oportunidad pa scoge nomber 
di un planeta. 

Space and Nature Araba Foundation 
(SNAF) ta contento con e proceso di 
seleccion a bay, bou guia di Marian 
Abath (Artista di Glas), Raymundo 
Dijkhof (Argeoloog), Maritsa Everon 
(experto den lenguahe Papiamento) y 
Harold Kelly (Arkeologo). E grapo di 
experto aki tawatin e tarea basta dificil 
pa selecciona e miho nombeman cu ta 
cumpli cu e reglanan di IAU. 


E nombeman y nan splicacion por 
ser haya riba e website http://www. 
spacenaturearuba.com/exoplanet- 
naming-competition-2019/ 

Ta pidi encarecidamente pa lesa e 
splicacionnan bon y selecta esun cu 
bo ta sinti cu ta esun cu por representa 
Araba mas miho cu ta posibel, paso 
esaki lo ta e nomber cu lo wordo uza 
pa e strea y su exoplaneta WASP-39 y 
WASP 39b. 

IAU lo anuncia e nombeman ganadonan 
di tur e 128 paisnan cu a participa fin 
di December 2019 y SNAF lo anuncia 
e ganadonan di prome, di dos y di tres 
luga dia 18 di Januari 2020. 
PamasinformaciontocanteAstronomia 
y Naturalesa, sigui e Facebook page 
Space and Nature Araba. 



































Dialuna, 4 November 2019 


AWEMainta 


17 


Minister Andin Bikkerta formalisa Landsbesluit Instelling pa KIA como Guarda nos Costa 


Guarda Nos Costa ta pasa di un afdeling 
pa bira un Servicio riba su mes 


DIABIERNA atardi Minister di Husticia mr. An- 
din Bikker a firma e Landsbesluit Instelling di Guar- 
da nos Costa como di KIA. Pa Minister Bikker esaki 
ta algo historico unda a formalisa dos Landsbesluit di 
cual uno di nan ta regarda e organisacion di KIA cu tin 
basta aña y tempo andando. 

Minister Bikker a gradici sindicatonan SEPPA y 
TOPA p’esaki, pasobra ta basta siman a sinta hunto 
riba e concepto aki pa mira con por a acomoda e deseo 
y recomendacion di e miembronan di e sindicatonan. 

Tambe a formalisa nacemento di un Servicio nobo cu 
ta Guarda Nos Costa cu tambe ta historico. Pa basta 
aña esnan cu ta traha y a traha na Guarda Nos Costa 
a expresa for di basta aña cu nan no kier ta un afdel- 
ing mas, pero di ta un Servicio riba su mes. 

P’e logro aki, Minister Bikker a gradici sindicatonan 
TOPA, SEPPA y Sindicato STA cu a representa tur 
miembro dignamente. 

E logro aki a tuma lugar democraticamente, pasobra 
a busca vision di tanto e sindicato como e trahadornan 
di KIA, con nan kier mira e organisacion y nan deseo, 
pasobra ta nan ta traha eyden y asina nan a refleha 
esaki den e formatieplan pa loke ta nan potencial y 
expectativa con nan ta crece cu nan rechtspositie etc y 
esey ta bay cu forsa retroactivo 1 di januari 2017. 



Minister Bikker a gradici Parlamento di Aruba spe- 
cialmente Vaste Commissie di Husticia, sr. Rocco 
Tjon, Presidente cu cada biaha ta recorda con ta para 
cu e status di e reorganisacion. Pa loke ta trata Guar- 
da Nos Costa e dimension aki ta hopi importante pa 
tabata un afdeling y awor ta bira un servicio riba su 
mes cu su propio presupuesto. 

Den cuadro di retonan cu ta experenciando e.o. cu e 
situacion preocupante na hermana pais Venezuela, 
esey ta pone cu Guarda Nos Costa ta bay den un di- 
mension nobo. 


Pa cu esaki no solamente ta cumpliendo cu e deseonan 
di e empleadonan pa hopi aña, pero tambe e organ- 
isacion ta haya un status profesional pa bay den un di- 
mension. Manera ta conoci Hulanda a aloca fondonan 
substancial pa re-enforsa Aruba su fronteranan y den 
esaki Guarda Nos Costa, Schipholmodel y e Dubbel- 
model cu ta e ley cu a introduci 3 di juli ultimo tin un 
rol hopi substancial y crucial pa desplega den esaki. 

Despues Minister Andin Bikker a pasa pa firma y for- 
malisa e Landsbesluitnan cu Gobernador a firma dia- 
bierna mainta. 

WEB Aruba ta organisa 

Charla tocante awa y energia di 5 di november 


KICO t’e retonan pa produci awa y coriente na un 
isla chikito manera Aruba? Dicon no ta genera cori- 
ente y awa solamente cu solo y biento? 

E contestanan publico en general lo por haña durante 
un charla interesante tocante desaroyo di awa y en- 
ergia mañan diamars, dia 5 di november na Teresita 
Center na San Nicolas. 

E charla, organisa pa WEB Aruba, ta cuminsa 6.30 
pm y lo dura te 8.30 pm. Esnan fascina p’e industria 
di awa y energia ta bon-bini, pero tambe studiante, 
maestro, instancia di consumidor, di medio ambiente, 
tur ta bon-bini. 

E charla aki ta forma parti di un ciclo di sesion di in- 
formacion pa diferente gremio den comunidad. Un di 
e gremionan aki ta miembronan di prensa. 



Dia 31 di october ultimo a tene un Masterclass p’e gru- 
po di prensa. Despues di e Masterclass, nan a haña un 
tour den plantanan di WEB Aruba. Pa posibel pregun- 
ta tocante e charla por bishita e pagina di Facebook di 
WEB Aruba. 


Chauffeur kier bandona sitio di accidente, 

prome cu Polis a yega 


DIASABRA maduga pa mas o menos 5:40 
Polis a bay na altura di e Kazerne di Bombero 
na Tanki Flip. 

Eybanda un Chevrolet Aveo lo a dal un pal’i 
luz kibra y despues lo a trata di bandona e 
sitio. 

Aparentemente e chauffeur a bay asina leu di 
yama un takelwagen pa busca e auto y bay di 
e sitio, lagando destruccion atras n’e pal’i luz. 

Algun persona cu lo a mira kico a pasa a avisa 
Polis. Polis cu a yega e sitio a stop e takelwa- 
gen di move cu e auto, y mesora nan a bay 
over na controla e chauffeur. 

A usa Alco-sensor pa midi alcohol y aki ta 
unda cu el a surpasa e limite stipula pa ley. 

E1 a wordo deteni n’e sitio y nan a splike su 
derechonan pa despues transporte pa Warda 
di Polis. 

Refuerso pidi pa homber causando 
problema cerca di Misa na Dakota 




DIASABRA mainta 
den careda di 6’or Polis 
a bay Dakota pariba e di 
Misa pa un homber haci- 
endo fastioso. 

Na yegada di Polis, nan a 
topa cu e homber y por a 
nota cu e bou influencia 
di algo, pero na mesun 
un momento e lo a bira 
agresivo tambe. 

P’e motibo aki a pidi re- 
fuerso di mas unidad 
policial, si acaso cos bay 
for di man. 

Pero esaki no tabata e 
caso. Polisnan a sa di do- 
mina e cabayero y tur cos 
a cana bon. 

Transportwagen a yega 
y sin ningun problema a 
transporta e homber pa 
warda di Playa. 

Pa prome biaha 

Aruba Lions cu su Christmas Fest 1 di december awor 


ARUBA Lions Club sirbiendo comunidad pa 72 
aña caba, awor cu un actividad nobo p’asina nan por 
recauda fondo pa nan proyectonan pa comunidad, 
pero alabez laga tur esnan cu kier goza di e tempo- 
rada pa pasa un rato den e ambiente di fin di aña cu 
e actividad di Aruba Lions Club Christmas Fest dia 
1 di december. 


dad. 

Originales sigur un grupo cu pa hopi aña a sa di 
lansa hopi exito durante e temporada di fin di aña, 
ya ta den practica p’e anochi aki asina presentando 
un cantidad di tema musical hopi conoci den nan 
tempo. 



Pa sera e anochi di 
actividad lo presenta 
pa un solo anochi e 
famoso agrupacion 
“Originales” cu a sa 
di reuni un biaha 
mas despues di 
hopi tempo p’asina 
yuda Aruba Lions 
Club den su activi- 


Ta invita henter 
pueblo, yega cu famia 
completo bin cu bo 
stoel y busca bo lugar 
pa sinta y disfruta di 
e atardi/anochi aki cu 
un concierto di mu- 
sica pa fin di aña. 


Esaki ta prome biaha cu Aruba Lions Club na su 
propio club na Eagle cu ta situa dilanti di Eagle 
Tennis Club, lo bay converti e tereno aki comple- 
tamente den un lugar cu ambiente di fin di aña ca- 
minda lo tin weganan pa mucha, y tambe standnan 
di artesania cu productonan di Pasco, tambe tin 


un bar pa refresca e carganta y cu un cushina 
pa yena e stoma manera pan cu ham di Pasco y 
hopi mas. 


Un actividad asina sigur lo no por falta 
musica y p’e dia aki lo tin presentacion 
di gruponan di fin di aña manera Gru- 
po Melodia cu ya ta bon conoci cu su 
musica varia pa fin di aña. 


Tambe lo tin presentacion di un 
grupo cu pa hopi aña a cose- 
cha hopi exito durante fin di 
aña y awor tey bek pa algun 
presentacion, ta Banda La 
Paranda cu sigur tambe lo 
pone ambiente riba e dia 
aki. 


No ta algo pa bo faya y recorda e dushi tempo cu un 
cantidad di agrupacion di gaita asina y mirando e 
actividad aki cu algun di e mihor gruponan pa fin di 
aña no lo spera nada otro cu un bunita festival yena 
cu ambiente. 


Aruba Lions Club Christmas Fest lo tuma lugar 
diadomingo 1 di december cuminsando 3or di at- 
ardi cu musica y lo termina pa 9or di anochi. 

Aruba Lions Club lo haci e gesto aki pa co- 
munidad por festeha y manteniendo nos 
tradicionnan y pesey ta laga entrada 
completamente gratis. 

P’e actividad aki kier a gradici tur 
esnan cu a yuda pa haci esaki 
posibel. Aruba Lions Club ta 
spera un publico grandi na su 
clubhuis dia 1 di december pa 
habri e ultimo luna di aña y 
drenta den e ambiente di 
fin di aña y asina goza di 
un tremendo festival di 
fin di aña. 

Hopi premio durante anochi di 
"Halloween" den Stellaris Casino 



NA comienso di luna di october, Stellaris 
Casino a lansa su promocion pa “Hallow- 
een” cu un total di 20 mil dollar na premio 
cash, reparti semanalmente. Yazira Javois- 
Feliciana, Director of Marketing and Slot 
Performance di Stellaris Casino, a splica cu 
tur siman clientenan participante por a cu- 
alifica pa un chens pa gana premionan cash. 
E reaccion tabata asina grandi entre e hun- 
gadonan, no solamente nan tabata clasifica 
tur siman pa participa pa un torneo caminda 
cu nan lo por a gana premionan cash, pero 
tambe tabata ricibi freeplay riba nan account 
pa por hunga riba anochi di e promocion. 

“Freeplay” ta masha popular entre e hunga- 
donan, pasobra ta hunga, ta clasifica, ta ricibi 
un freeplay pa hunga henter anochi y cu chens 
pa gana premio cash. Esaki tabata parti di e 
campaña durante henter e luna di october. 
Diahuebs ultimo, riba anochi di Halloween, a 
culmina cu premionan grandi y tambe freeplay 
pa tur cu a clasifica durante henter october. 

A cera e campaña mas grandi y mas special, no 
solamente cu tabata Halloween, pero a conclui 
den un fiesta hunto cu Buleria den Stellaris 
Casino y tambe cu unlimited mojito estilo “All 
you can drink”. Tabatin un orange mojito pa tur 
huesped como ‘Welcome Drink’ y por a tum’e 
tambe como nan bebida preferi henter anochi. 

Pa e luna di november ya ta preparando caba 
un promocion similar pa clientenan cu premi- 
onan cash basta gordo, den preparacion pa fin 
di aña. Manera tur hende sa, Stellaris Casino 
ta e unico casino na Aruba cu ta duna su cli- 
entenan e miho Xmas basket. Debi cu esaki ta 
popular, lo bay enfoca den luna di november, 
prepara su clientenan pa participa, hunga y 
clasifica pa por ricibi nan Christmas basket 
den luna di december regalo. 

Parlamentario drs. Shailiny Tromp-Lee (MEP): 

Parlamento ta demostra 
responsabilidad na 
momento cu a dicidi cu 
Benny Sevinger no por bay 
representa Parlamento di 
Aruba den exterior" 


MANERA ta conoci Parlamentario Benny Sevinger 
di AVP ta un sospechoso den e caso Avestruz. E ta 
keda sospecha di 5 punto y Tromp-Lee ta cita manera 
esakinan a keda poni den e Beschikking Huiszoeking: 
- Valsheid in geschrifte,- Oplichting, -Aannemen van 
steekpenningen (al dan niet handelend in strijd met 
zijn plicht), - Misbruik van functie y - Opzettelijk/Ge- 
woonte witwassen. 

Ta conoci cu no ta existi un ley cu ta prohibi cu un par- 
lamentario por keda den funcion si e ta bira sospecho- 
so den un caso cu ta bou investigacion, pero mirando 
e gravedad di e acusacionnan ta bon pa Parlamento 
tuma un postura den e caso aki. Segun Tromp-Lee 
como representante di pueblo semper mester percura 
pa na tur momento manda e señal cu Aruba no kier 
ningun tipo di scandal y corupcion mas. P’esey mes 
Tromp-Lee ta di opinion cu ta na su lugar cu investig- 
acion ta keda haci pa por trece luz den tur e specula- 


cion y acusacionnan cu pueblo a bin ta tende pa basta 
tempo. Si resulta cu esakinan ta basa riba realidad, 
esnan responsabel mester carga nan responsabilidad. 

Esaki ta di dos investigacion grandi encuanto corup- 
cion cu ta tuma lugar caminda un miembro di Gabi- 
nete Mike Eman ta envolvi. Ya ex minister di AVP 
señor Paul Croes a keda condena y awor su caso ta 
den apelacion. Awor ta Parlamentario Benny Sev- 
inger tambe ex minister di Gabinete Mike Eman ta 
sospechoso y ta keda investiga. 

Mirando e situacion aki nos Fraccion di MEP ta di 
opinion cu en espera di e resultado di e investigacion y 
tanten cu un parlamentario ta un sospechoso, e no por 
representa Parlamento di Aruba den exterior. Esaki a 
keda presenta den comision central di Parlamento y a 
keda dicidi cu Benny Sevinger no por bay Parlatino pa 
representa Aruba den e siman cu ta bin. 



SIKTONISA TUR MERDIA, 
H l^ yi jRADIO GALACTICA 99.9 
PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Parlementario Edgar Vrolijk (MEP): Benny Sevinger, GROUNDED! 

"Diabierna ultimo un gran mayoria den parlamento 
a pone e integridad moral na prome lugar" 


DIABIERNA ultimo parlamento den su mayoria 
a marca historia door di dicidi den Comision Central 
pa no permiti parlamentario Benny Sevinger bay Par- 
latino y representa parlamento di Aruba mientras cu 
den un caso hudicial e ta e sospechoso principal di la- 
bamento di placa, maluso di su funcion, valsheid in ge- 
schrifte, aannemen van steekpenningen y oplichting. 

Integridad den parlamento 

Den pasado parlamento a ser tilda di ta e organo cu ta 
permiti bagamunderia di corupcion. Un ehempel ta e 
caso di ex Minister Paul Croes unda parlamento (frac- 
cion di AVP) a demostra di ta parti di falta di integ- 
ridad na momento cu a cambia e ley di integridad pa 
acomoda un minister cera na KIA pa e por keda min- 
ister. Alabes a ser demostra cu e instrumento cu par- 
lamento tin pa duna un mocion di desconfiansa no ta 
ser aplica poniendo asina un nubia scur di berguensa 
pa parlamento di Aruba. Awe maske un grupo grandi 
ainda ta sostene e falta di integridad den e organo di 
mas halto di Aruba, e prome stapnan den e bon direc- 
cion a ser poni caba. 

Integridad moral ta bay prome 

Diabierna ultimo tabatin debate huridico pero 
e debate mes cu no a ser haci ta e Integridad 
moral y sigur e funcion di ehempel pa comu- 
nidad. Un parlamentario recientemente a pidi 
su retiro pasobra el a wak Netflix y awe un 
cu no conoce integridad moral di ta un so- 
spechoso den un caso mas grandi cu di ex 
Minister Paul Croes ta keda sinta den par- 
lamento y alabes kier representa Aruba 
den exterior cu pa e pueblo ta un 
berguensa. P’esey diabierna 
un gran mayoria a pone e 
integridad moral na prome 
lugar, pero lastimamente 
no por bisa esey di tur paso- 
bra hopi kier sconde tras di 
e parti huridico pa por de- 
fende maldad. 


Parlamento mester ta e ehempel 

Pa implementa integridad parlamento mester duna e 
ehempel na pueblo. Y sin cu tin un base legal ainda 
pero cu den e ley di iniciativa di integridad di Minis- 
ternan, organo di conseho a duna pa laga esaki conta 
tambe pa parlamentarionan y den bista di locual a 
pasa diabierna ta mustra cu debi na falta di integri- 
dad moral mester bay ancra esakinan den ley pa duna 
pueblo trankilidad. 

Parlamentario Alan Howell: 

Contento cu awo 512 persona por 
cumpra nan cas tan anhela 


DIABIERNA mainta Parlamento di Aruba a aproba 
unanimamente e ley pa 512 persona por cumpra nan 
cas conoci den boca di pueblo como “Cas di Pueblo”, 
ubica den diferente bario rond Aruba. 

Parlamentario di POR, Alan Howell ta masha conten- 
to cu despues di tanto aña finalmente e ley aki a bin cu 
ta permiti famianan por cumpra nan cas. 

Despues di e reunion el a expresa cu “Un di e meta- 
nan cu mi a bringa duro pa logra na momento cu mi 
a drenta Parlamento y bira vice presidente di Parla- 
mento ta esaki. Ciudadanonan wardando fo’i 1995, 
awo tin e oportunidad pa cumpra nan mesun cas. Un 
soño di hopi cu awe ta bira realidad”. 

E barionan unda e casnan aki ta ubica ta Brazil/Ma- 
bon, Village, Esso Heights, Pos Chiquito, Rooi Con- 
go, Resedastraat, Louise de Cologny Straat, Maria v 
Oranjestraat, Savaneta, Cas Paloma, Sero Tijshi, Ca- 
nashito, Sabana Blanco, Dakota, Tarabana, Madiki, 
Jaburibari, Noord entre otro. Pa mas informacion es- 
nan interesa por tuma contacto cu FCCA. 

Finalisando Howell a gracidi Minister Otmar Oduber 
y FCCA pa haci e meta aki bira un realidad. “Pabien!” 



Cupo ta limita p # e di 3 edicion di 
Diabetes Walk & Run 2019, registra awe mes! 


AINDA bo por inscribi p’e di 3 edicion di “Diabetes 
Walk & Run 2019”. E evento ta pa trece conocimento 
di World Diabetes Day y di diabetes como un malesa. 
Na Aruba, aproximadamente 16% di e populacion tin 
diabetes, esaki ta dobel di e averahe di mundo cu ta 8%. 

E evento lo ta parti den 5 categoria: 10 KM Run, 5 
KM Walk & Run, 1,5 KM Kids Run, 1 KM Kids Run & 
500 Meter Kids Run cu premionan pa cada categoria. 
E Walk & Run lo wordo documenta cu un BIB-chip 
p’asina forma parti di e evento #20 di Patrishi Nation- 


al Ranking y evento #13 di Kids Ranking. 

Tur participante lo ricibi un Dri-Fit shirt conmemora- 
tivo di e walk & run. 

E evento lo tuma lugar na Botica di Servicio Eagle 
cuminsando di 6 am diadomingo, 10 di november. 
E adres ta Caya Punto Brabo 17 bandi SVB Eagle. 
E “walk and run” ta yegando su capacidad. Pa segura 
bo lugar den e evento, haci bo pago mas pronto cu ta 
posibel pasobra bo participacion ta solamente garan- 
tisa ora e pago wordo ricibi. Inscripcion por wordo haci 
na IBISA, Patrishi Sports of online. 

Presentacion, workshops y excursion a 
duna participantenan un drive nobo 

Riba tereno di conservacion di naturalesa 



KRALENDIJK — Durante e convencion di Dutch 
Caribbean Nature Alliance (DCNA) di e aña aki cu a 
tuma lugar recientemente na Bonaire, biologonan di 
nos region a topa pa papia riba diferente topico: Res- 
tauracion di coral, Plan di Accion pa Coral, e platafor- 
ma cientifico Observation.org y e proximo peticion pa 
proposicionnan di investigacion cientifico di e Organ- 
isacion Hulandes pa Investigacion Cientifico (NWO). 

Banda di tabata presente n’e presentacion y work- 
shopnan, e biologonan di, e.o., e 6 parkenan nacional 
di Caribe Hulandes a participa na un excursion du- 
rante cua nan por a mira e trabounan di restauracion 
di coral di Reef Renewal Foundation na Bonaire cu 
nan propio wowo. 

Informacion detaya tocante rescate di coral 

E biologonan di e parkenan ta dispone awor di mihor 
informacion tocante ki ora y con pa aplica metodonan 
di restauracion di coral. Esaki danki n’e hecho cu e 
presentacion y workshopnan a brinda un oportunidad 
unico pa siña di otro su conocemento y experiencia. 

E conocemento nobo cu e biologonan a caba di adkiri 
sigur lo ta di beneficio p’e trabounan haci n’e otro is- 
lanan. 

“Ta hopi inspirativo pa mira kico ya caba ta haciendo 
na Bonaire y pa siña di e experiencianan di e otro is- 
lanan. Tabata bon tambe pa haya sa ki tipo di conoce- 


mento ta disponibel y con ta haci esaki disponibel pa 
medio di metodologianan desaroya.” Jessica Berkel di 
STENAPA (St. Eustatius) a comenta. 

Charla ta laga sentimentonan mixto atras cerca 
participantenan 

E charla pa publico a causa sentimentonan mixto 
cerca esnan cu tabata presente. Basa riba standard- 
nan cientifico, e status di rifnan di coral den Caribe 
Hulandes ta modera pa desfaborabel. Esaki ta nifica 
cu mester tuma medidanan urgente. E concideracion 
principal ta cu status di e rifnan di coral ta crucial p’e 
prosperidad duradero di e islanan riba termino largo. 
P’esei e forsa di boluntad pa tuma accion y preveni 
cu nos rifnan di coral ta bay atras mas tanto ta hopi 
fuerte n’e momentonan aki. Den e añanan benidero 
DCNA lo enfoca riba rescate di coral tambe. 

Explorando posibilidadnan pa colaboracion en- 
tre e islanan 

Arjan de Groene di World Wildlife Fund (WWF-NL) a 
duna un workshop tocante e Plan di Maneho pa Natu- 
ralesa, incluyendo e Plan di Accion pa Coral cu actual- 
mente ta desaroyando pa islanan BES. 

E workshop a brinda un plataforma valioso pa partici- 
pantenan duna input riba con pa implementa e plan 
aki exitosamente. Aruba, Corsou y St. Maarten tambe 
por a duna input riba posibel colaboracion entre e seis 
islanan den futuro. 

Pa asesinato di Hulandes Molenaars 

Demanda di total 67 aña pa trio atracado y asesino 


WILLEMSTAD. Rumannan Richendrick y Jonathan 
Hansen hunto cu Ruwensly Pisas pa casonan di atraco y 
tambe asesinato di e Hulandes Europeo Ronaldus Wilhel- 
mus Molenaars (53) den e bario Schelpwijk. 

Na final di tratamento dje caso fiscal a pidi un total di 67 
aña di castigo di prizon pe acusadonan. 

Diabierna den oranan di mainta hues mr. drs. S.M. van 
Lieshout a cuminsa cu tratamento di e caso di 3 hoben 
responsabel pa varios acto criminal comete entre cua atra- 
conan arma, menasa, posecion di arma di candela y final- 
mente asesinato. 

Por ehempel den e bario Steenrijk/Heelsumstraat, nan a 
tira atraco drentando cas di famia exigiendo placa, romel 
den e cas, bolter tur cos ariba abou, buscando, placa, pren- 
da y otro cosnan di balor. 

Tambe e hobennan aki a tira atraco riba algun siudadano 
di origen Chines, pero pio ainda ta esun caminda nan a 
tira e homber Hulandes Europeo di fam Molenaars di 53 
aña di edad mata den su apartamento aya na Schelpwijk. 
Nan tabatin hende totalmente robes na bista. 

Hues drs.mr. van Lieshout a para ampliamente keto na e 
circunstancia social di cada un di e sospechosonan aki. 

Ta trata aki di e rumannan 

Richendrick (19 aña di edad) 

Jonathan Hansen (22 aña di edad) 

Ruwensly Pisas (22 aña di edad). 

E hues minuciosamente tabata repasa e verbalnan y otro 
documentonan di importancia cu a subi mesa durante 
tratamento di e caso y tabata tira un lus riba loke a sosode. 
Mesora a capta atencion e circunstancia doloroso y prob- 
lematico na cas. 

Por ehempel e hecho cu a bini padilanti cu e acusadonan 
Hansen ta cuater ruman homber y tres ruman muhe, tur 
ta bon conoci di husticia. 

Richendrick como su ruman mas grandi Jonathan Han- 
sen a keda condena den pasado caba. E acusado Ruwensly 
Pisas ta un mucha homber cu nunca no a conoce su tata, 
esaki nunca no a reconoce y asina ey el a sigui ta carga fam 
di su mama. 

Remarcabel ta cu e hobennan aki sinta den sala di corte 
diabierna tabata benta falta riba otro, pero Jonathan 
Hansen ta esun cu ta ser considera como esun cu a tira e 
homber Molenaars mata. 

Sinembargo Jonathan Hansen a pretende cu e tabata 
chauffeur di e vehiculo cu nan a uza pa tira e atraco, como 



tal e ta pretende di no sa nada di e asesinato. 

ASESINATO A KEMAROPA 

E atracadonan a bay na un apartamento na Caya Karko, 
caminda direpente e victima Molenaars a habri porta topa 
cara, cara cu un di e atracadonan cu a tir’e mata cu un solo 
tiro di e arma di candela. A1 instante Molenaars a muri. 
Tin papia cu ta Jonathan Hansen a tira, pero esaki a sigui 
nenga redondamente. 

Ounke e acusadonan tabata solamente nan tres den sala 
di corte diabierna, ta parse cu tabatin mas cuidadano 
(atracado) envolvi den e actonan castigabel comete, pero 
ningun no kier a bisa ta ken e otro culpabelnan ta. 
Jonathan Hansen na bos halto a recomenda hues pa pun- 
tra e acusado Ruwensly Pisas, pasobra lo ta trata aki di su 
amigonan, kendenan ela trece den wega. 

Di su parti Jonathan Hansen a sigui nenga redondamente 
pa menciona nomber di e otronan meti den e actonan cas- 
tigabel comete, pasobra lo tin repercucion den caso si e 
papia. 

Hecho ta cu testigonan tambe a indica cu ta trata aki di 
varios persona, sigur mas cu tres atracado, tur cu caranan 
tapa y cu armanan di candela revolver y pistol den man. 
Debi cu e acusadonan tabatin castigonan bieu cologa riba 
nan cabes nan tabatin mas cu un abogado pa hiba e de- 
fensa. 

ABOGADONAN DEFENSOR 

Jonathan Hansen tabatin abogadonan señora mr. T. 
Smeulders y mr. Adelbert Rooijer. 

Su ruman Richendrick Hansen tabatin abogado Russel 
Martis pa dos caso nobo y bieu. 

E acusado Ruwensley Pisas mester a conta pa su defensa 
tanto den su casonan nobo como bieu full cu coperacion di 
mr. Roy Gonet. 

Caso di atraco y accidente di trafico 


WILLEMSTAD - Diasabra 2 di november 2019, al- 
rededor di 04.35’or, Central di Polis a ricibi informa- 
cion cu den area di Sto. Domingoweg tin un homber 
drumi abou tur na sanger. 

For di un investigacion preliminar cu polis a haci na 
e sitio, e victima a declara cu e tabata na un sitio di 
diberticion den area di Brievengat. Na momento cu e 
tabata bay cas dos homber desconoci pe a pidie un lift. 
Nan a drenta den su SUV pa bay for di sitio. 
Diripiente e hombernan desconoci pe a atrak’e y 
maltrat’e pa despues lag’e herida canto di caminda y 
bay cu su SUV. Ambulans a transporta e victima pa 
policlinica di SEHOS pa tratamento medico. 
Alrededor di 04.34’or Central di Polis a haya notifi- 
cacion di un accidente cu a tuma luga cu un SUV na 
Plaza Hariri. 

For di un investigasho cu polis a haci na e sitio a re- 
sulta cu probablemente chauffeur di e SUV a perde 
control riba e vehiculo pasa riba e rotonde pa despues 
bay bolter. Ambulans a transporta e victima pa poli- 
clinica di SEHOS, caminda despues di tratamento e la 
keda interna. 



Continuando cu e investigacion polis a haya y confisca 
pertenencianan di e victima di Sto. Domingoweg den 
sacu di carson di e victima na rotonde Palo Blanco. 
Tambe a resulta cu e SUV cu a accidenta ta pertenese 
na e victima di Sto. Domingoweg. 

Polis a detene na hospital e homber sospechoso 
L.A.S.C., naci na Colombia di 21 aña di edad, rela- 
ciona cu e atraco y maltrato ariba menciona. 

A presenta e sospechoso dilanti di un fiscal auxiliar, 
cu a ordena su encarselamento pendiente di mas in- 
vestigacion. 


Accidente cu morto 

WILLEMSTAD - Diabierna 1 di november 
2019, alrededor di 19.23’or Central di Polis a rici- 
bi notificacion cu na un cas den Caya Vatu un 
vehiculo a cai riba un homber cu tabata drecha e 
vehiculo. 

E prome unidad policial cu a yega na e sitio a 
topa cu un homber herida drumi abou. Ambulans 
a transporta e victima den situacion di precupa- 
cion pa policlinica di SEHOS pa tratamento med- 
ico mas avansa. 

Central di Polis a ricibi notificacion alrededor di 
22.45’or cu docter di polis a constata morto di e 
homber Jefferson Erwin Thomas Wolff, naci na 
Corsou 3 di juli 1977, na St. Elisabeth Hospital. 

Trio detene pa atraco y confiscacion 



WILLEMSTAD - Diasabra dia 
2 di november 2019, alrededor di 
06.04’or, Central di Polis a ricibi 
informacion di un caso di atraco cu 
tabata tumando luga na un esta- 
blesimento di Horeca den area di 
Zuikertuintje. 

Na yegada di e unidad, ya e sos- 
pechosonan a bay for di e sitio cu 
algun pertenencia di e victima. 
Continuando cu e investigacion, 
unidadnan tanto di e team di 
Mantencion di Ordu Publico como 
esun di warda di Punda a bay den 
Oranjestraat unda nan a bin topa 
cu dos homber sinta den un hanchi. 
Na momento cu nan a mira polis, 
un di nan a core drenta un cas, 
mientras e otronan tambe a trata 
di core bai, pero a keda detene na 
e sitio. 

Durante control den un cura di 
cas djis ey banda, polis a bin topa 
e pertenencianan di e victima di e 


caso di atraco aki memeyi di algun 
bola di sushi. Patras di e cas na 
unda e otro sospechoso a core bai, a 
bin topa un arma di candela. 
Durante di un entrada hudicial cu 
a sigui, a logra e di tres sospechoso. 
Mas despues e investigacion a pro- 
duci diferente articulo, prosedente 
di otro casonan di atraco y ladroni- 
cia cu tambe ta den investigacion. 


Personal di e team di Atraco cu 
tambe tabata na e sitio, ta conti- 
nua cu e investigacion. 

A presenta e trio sospechoso, e 
hombernanS.H.C., D.A.D. yM.K.B. 
di respectivamente 16, 22 y 30 aña, 
tur tres naci na Corsou dilanti di 
un fiscal auxiliar, cu a ordena nan 
encarselamento pendiente di mas 
investigacion. 


Morto relaciona cu explocion 



WILLEMSTAD Diabier 
na 1 di november 2019 Polis a 
ricibi informacion, cu e victima 
enbolbi den e caso di explocion 
cu a tuma lugar na un cas den 
area di Habaai dia 24 di october 
ultimo a fayece na Colombia. 

Ta trata di e dama , Lupirta 
Maria De Palm, nace na Corsou 
dia 22 di juni 1979 (40 aña). Paz 
na su restonan 

Aufora 

'Peatena^ 

Gradidmento/lnyita^ 

Pa medio di esaki, famia kier agradeci 
tur esnan cu na un manera of otro a duna nos sosten, 
consuelo y forza durante e tempo dificil cu e fayeci- 
mento y entiero di nos defunto stima: 



Sr. Benancio Obispo 
“Shonaka” Angela 

Alavez ta invita tur famia, bisinja y conocirnan pa 3 
Santo Sacrificio di misa cualnan lo tuma lugar ariba: 

Diasabra, 2 di November 2019 na misa Santa Anna na 
Noord pa 7’ or di anochi 

Diamars, 5 di November 2019 na kapel di Alto Vista pa 
5.30 di atardi 

Diasabra, 9 di November 2019 na misa Santa Anna na 
Noord pa 7’ or di anochi 


Auta 

'3a*ten<x£ ‘ZfotKe £ @ne*tuzt<yut 

Qçdiame^ 

Pa medio di esaki nos kier a 
gradici tur esnan cu di un manera of otro a demostra 
nan atencion durante e momemto nan dificil di fayeci- 
mento y entiero di nos ser stima: 



MARIO HAROLD EVERON 

Carinosamente jama “MAI” 

Un danki special na Dokter Kock, Dokter Cuba y Dokter 
Garcia di Dialyse Afdeling Hospitaal. Zusternan di 
Dialyse Afdeling na Hospitaal. 

Lite Life Transport. Un danki di curazon na henter famia, 
amigo/a nan y conocirnan cu a companja nos durante 
entiero di nos ser stima. 

Un danki na tur esnan cu a manda flor, krans, cu a 
jama, manda mensahe of kaarchi. 

Un danki na Aurora Funeral Home pa nan bon servicio. 
Nos kier a invita pa companja nos na un Santo Sacrificio 
di Misa cu ta tuma lugar: 

Diamars 05 November 2019 pa 7.00 pm na Misa 
Inmaculada Concepcion na Santa Cruz. Despues di 
Misa lo tin un resamento na cas Piedra Plat 143-D 

Boso presencia lo ta altamente aprecia. 

Den nomber di su Senora vuida Miriam Everon-Lopez y 
su juinan. 


A 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu inmenso tristesa na nos curason, 
pero conforme cu voluntad di Dios nos ta participa 
fayecimento inesperadamente di: 



Sr. Ronald Genaro Kootes 

Mihor conoci como “Ronny” 

*10-07-1962- f29-10-2019 

Na nomber di su: 

Casa: Odette Kootes-Dirksz 
Mayornan: tOtilio y tMarina Kootes 
Suegro y suegra: Profilio y tSusana Dirksz 

Yiunan:Bryan Kootes 
Meraly Kootes 

Jason Kootes y Randeline Berry 

Nietanan:Emelly Kootes 
Kimia Kootes 

Subrino (a) nan:Djon Kootes 
Michell Valentina M.Millan 

lha:Cristaly Werleman 
Michell Valentina M.Millan 
Rumannan:Gregory y Zulay Kootes-Millan 
Albertico y Compañe Wichman 

Tanta y Omonan 

Comer y Comper: Mildred Dirksz-Dania, Polinario Danje 
Swanan: Profilio Dirksz y Famia, Anthony Dirksz y Famia, 
Teofilo Dirksz y Famia, Leoncio Dirksz 
Primo y primanan y bon bisiñanan. 

Amigo di cas: Rene Kock 

Amigonan cu ta mucho pa menciona. 

Excoleganan di: Oduber Agencies N.V. 

Team di Football: SV Estrella, SV Arsenal y SV Sport- 
boys. 

Team di Bowling: Total Finance. 

Team di Softball: Astro’s Vets. 

Bow Palo gang. 

Demasfamia: Kootes, Dirksz, Maduro, Cornelie, Brion, 
Chirino, Dennert, Jansen, Koolman, Geerman, Erasmus, 
Wernet, Ras, Bikker, Thiel, Boekhoudt, Danjo, Danje, 
Dania, Curiel, Werleman, Bello, Arendts, Tromp, Pue, 
Wah, Russel, Willems y demas famia di Aruba y 
Curaçao. 

Ta invita bisiña, amigo y conocinan pa asisti na e acto di 
despedida cu lo tuma luga Diamars 05 di November 
2019.E resto mortal lo ta esposa den Misa Inmaculada 
Concepcion for di 2’or pa 4’or. 

Condolencia lo ta na Cas Ariba 35-A Dialuna 04 di 
November 2019 di 7’or pa 9’or di anochi. 

Despensa nos si den nos tristesa cu nos por a lubida 
algun famia. 


S£*>- 

' ?Ufte'ui£ 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, 
nos kier anuncia fayecimento di: 



Douglas E. Tachi 

Mihor conoci como “Tachi” 

*31-10-1952 -131 -10-2019 

Na nomber di su: 

Pareha: Irena Geerman 

Yiunan: tDouglas E. J. Tachi 
Leroy y Diana Tachi 
Anouska y Reimur Bermudez 
Denny Geerman 

Nieta y Nietonan: Leeray Tachi y Bas de Ruijter 

Roswin Tachi y Amanda Fabus 

Joshua Tachi y pareha 

Joshwin Tachi 

Maria Sarahi Bermudez 

Shaloom Bermudez 

Isaac Bermudez 

Mia Isabella Tachi 

Bisanieto(a)nan: NeariahTachi 
Yuniti Ruijter 
Owyn Tachi 

Rumannan: tLourdes Koeiman y famia 

Catharina Barkmeyer y yiu 

Dulcita Tache y famia 

Jose Tache y famia 

Ramon Tache y famia 

Luz Tache y famia 

Amanda Tache y famia 

Edwin Tache y famia 

Lugdwin Tache y famia 

Morela Tache y famia 


Sobrino- y sobrinanan, primo- y primanan , amigonan y 
demas famianan y conocirnan 

Si encaso cu den nos tristesa nos por a lubida algun 
famia of conoci nos ta pidi nos mas sincero disculpa. 

Ta invita pa asisti na acto di entiero cu lo tuma lugar 
diamars 5 di November 2019 for di 9’or pa 11 ’or di 
mainta na Aurora Funeral Home. Despues lo sali pa 
santana Sta. Maria na St. Cruz. 

Enbes di flor of krans lo tin un box disponibel pa 
donacion pa 
Fundashon Paraiso. 

Ta duel nos cu despues di entiero nos no por ricibi 
bishita di condolencia na cas. 

Mainta 


E unico corant GRATIS 


Abona awo 



Manda un e-mail na: 
Noticia@awemainta.com 
y sKirbi e palabranan: “Ami Kier Abona " 


LiKe nos riba facebooK 

Keda “up to date” ij liKe nos riba facebooK y fácebookr 
www.facebooK.com/awemainta 



Subi riba nos website 


www.awemainta.com 


AWEMainta completamente 

DIGITAL 


























